Diari Oficial de la Generalitat Valenciana


Sumari del DOGV 7768, del 26-04-2016 (2016/2783)

RESOLUCIÓ de 18 d'abril de 2016, del conseller de Transparència, Responsabilitat Social, Participació i Cooperació, per la qual es determina la composició de l'Observatori de Dret Civil Valencià.
---------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7768

Data del DOGV
:   26-04-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/2783


Data del document
:   18-04-2016

Organisme emissor
:   Conselleria de Transparència, Responsabilitat Social, Participació i Cooperació

Tipus de document
:   Resolució

Anàlisi jurídica

 Descriptors 

:   * Conselleria de Transparència, Responsabilitat Social, Participació i Cooperació

RESOLUCIÓ de 18 d'abril de 2016, del conseller de Transparència, Responsabilitat Social, Participació i Cooperació, per la qual es determina la composició de l'Observatori de Dret Civil Valencià. [2016/2783]  
L'Observatori de Dret Civil Valencià va ser creat per mitjà del Decret 30/2002, de 26 de febrer, del Govern Valencià, i després de la modificació efectuada pel Decret 97/2004, d'11de juny, del Consell, es configura com l'òrgan col·legiat assessor de la Comissió de Codificació Civil Valenciana, és a dir, un fòrum representatiu en què, amb participació de la Generalitat i de diferents institucions, organismes i entitats, es debaten qüestions i eleven propostes en matèria de dret civil valencià.  
  
L'article 22.1 del Reglament de la Comissió de Codificació Civil Valenciana i del seu òrgan assessor, l'Observatori de Dret Civil Valencià, aprovat per mitjà del Decret 218/2007, de 26 d'octubre, del Consell, en la redacció que fan del precepte els decrets 85/2011, de 15 de juliol, i 27/2013, d'1 de febrer, ambdós del Consell, determina que el mencionat Observatori estarà compost per:  
«a) Un president o una presidenta, que serà la persona titular de la conselleria amb competències en matèria de desenvolupament estatutari.  
b) Un vicepresident o una vicepresidenta, que serà la persona titular de la secretaria autonòmica a què corresponguen les funcions en matèria de desenvolupament de l'Estatut d'Autonomia de la Comunitat Valenciana dins de la conselleria que exercisca les esmentades competències.  
c) Un vicepresident o una vicepresidenta, que serà la persona titular de la Direcció General de l'Advocacia General de la Generalitat.  
d) Un vicepresident o una vicepresidenta, que serà la persona titular de l'òrgan directiu a què corresponguen les funcions en matèria d'impuls del desenvolupament de l'Estatut d'Autonomia de la Comunitat Valenciana i direcció i gestió de les polítiques de la Generalitat destinades a la recuperació del dret foral civil valencià, dins de la conselleria que exercisca les esmentades competències.  
e) El coordinador o la coordinadora de la Comissió de Codificació Civil Valenciana.  
f) El secretari o la secretària de la Comissió de Codificació Civil Valenciana.  
g) I els o les següents vocals, nomenats o nomenades per la persona titular de la Presidència de l'Observatori:  
1r. Un o una representant de cada una de les universitats públiques de la Comunitat Valenciana, a proposta del seu òrgan de govern.  
2n. Un o una representant del Tribunal Superior de Justícia de la Comunitat Valenciana.  
3r. Un o una membre del Consell Jurídic Consultiu de la Comunitat Valenciana, a proposta del Ple d'aquesta institució.  
4t. Un o una membre del Consell Valencià de Cultura, a proposta del Ple d'aquesta institució.  
5é. Un o una membre de l'Acadèmia Valenciana de la Llengua, a proposta del Ple d'aquesta institució.  
6é. Un o una membre del Tribunal de les Aigües de l'Horta de València, a proposta del seu Ple.  
7é. Un o una representant del Deganat Autonòmic dels Registradors de la Propietat, Mercantils i de Béns Mobles de la Comunitat Valenciana del Col·legi Nacional de Registradors de la Propietat, Mercantils i de Béns Mobles d'Espanya, a proposta del seu òrgan de govern.  
  
8é. Un o una representant del Col·legi Notarial de València, a proposta del seu òrgan de govern.  
9é. Un o una representant del Consell Valencià de Col·legis d'Advocats, a proposta del seu òrgan de govern.  
10é. Un o una representant del Consell Valencià de Procuradors, a proposta del seu òrgan de govern.  
11é. Un o una representant del Consell de Cambres Oficials de Comerç, Indústria i Navegació de la Comunitat Valenciana, a proposta del seu òrgan de govern.  
12é. Fins a un o una representant de cada una de les conselleries en què s'organitza l'administració de la Generalitat, a proposta de les persones titulars dels respectius departaments.  
13é. Fins a deu vocals d'entre juristes i historiadors o historiadores de reconegut prestigi, o d'entre experts o expertes en assumptes d'Estat i autonòmics.  
14é. Fins a tres vocals d'entre els que integren institucions públiques o privades vinculades a l'àmbit d'actuació de l'Observatori».  
Qui llavors era conseller de Governació, en qualitat de president de l'Observatori de Dret Civil Valencià, va determinar, mitjançant una Resolució de 17 de febrer de 2012, publicada en el Diari Oficial de la Comunitat Valenciana núm. 6726, de 2 de març de 2012, la composició de l'òrgan col·legiat. Aquesta composició va ser després parcialment modificada diverses vegades, en uns supòsits per la designació de nous representants des de les esmentades entitats, organismes i institucions, i en altres casos per la desaparició d'algunes d'elles.  
  
D'acord amb el que disposa l'article 2.3 del Reglament de la Comissió de Codificació Civil Valenciana i el seu òrgan assessor, l'Observatori de Dret Civil Valencià, aprovat, com s'ha indicat, per mitjà del Decret 218/2007, de 26 d'octubre, del Consell, el mandat dels membres de l'Observatori, excepte renúncia, cessament o revocació, tindrà una vigència de quatre anys, i podrà ser renovat per períodes de la mateixa duració per mitjà de renovació expressa. D'acord amb l'apartat quart de l'esmentada Resolució de 17 de febrer de 2012, el període de vigència del mandat per quatre anys començava a comptar del 21 de febrer d'aqueix any.  
A això s'afig, d'una banda, la necessitat d'incorporar a la Presidència i a les vicepresidències de l'Observatori els que en l'actualitat, segons l'estructura vigent dels departaments que integren l'òrgan col·legiat de govern de la Generalitat, són titulars dels càrrecs mencionats en les lletres a), b), c) i d) de l'article 22.1 del referit Reglament. D'altra banda, de conformitat amb els articles 25.1 i 26.1 del mateix Reglament, s'atribueix al coordinador i al secretari general de la Comissió de Codificació Civil Valenciana, respectivament, la condició de coordinador i secretari de l'Observatori de Dret Civil Valencià i, finalment, s'hi incorporen com a vocals les persones que representen les conselleries la presència de les quals s'estima més adequada.  
  
Sobre la base de la normativa ressenyada, i després d'haver sol·licitat i rebut de totes les institucions, organismes i entitats la ratificació o designació dels seus respectius representants, procedeix determinar la composició de l'Observatori de Dret Civil Valencià per al període 2016-2020.  
La disposició final primera del Decret 218/2007, de 26 d'octubre, del Consell, faculta el titular de la conselleria amb competència en matèria de desenvolupament estatutari per a dictar totes les disposicions que exigisquen l'aplicació i execució d'aquest decret.  
En aquest sentit, després de les eleccions a les Corts de 24 de maig de 2015 i la constitució del nou Consell, les competències sobre foment de l'autogovern i desenvolupament estatutari han sigut assumides per la Conselleria de Transparència, Responsabilitat Social, Participació i Cooperació, en virtut d'allò previst per l'article 11 del Decret 7/2015, de 29 de juny, del president de la Generalitat, pel qual determina les conselleries en què s'organitza l'administració de la Generalitat, en relació amb l'article 39.1 del Decret 103/2015, de 7 de juliol, del Consell, pel qual estableix l'estructura orgànica bàsica de la Presidència i de les conselleries de la Generalitat, i amb l'article 1 del Decret 160/2015, de 18 de setembre, del Consell, pel qual aprova el Reglament orgànic i funcional de la Conselleria de Transparència, Responsabilitat Social, Participació i Cooperació.  
Dins d'aquest departament del Consell, la gestió de l'Observatori de Dret Civil Valencià està expressament atribuïda a la Direcció General de Responsabilitat Social i Foment de l'Autogovern, de conformitat amb l'article 11.2.2 f) del mencionat Decret 160/2015, de 18 de setembre, del Consell.  
Per tot això, en virtut de la normativa citada i la resta de de pertinent aplicació, resolc:  
  
Primer  
De conformitat amb la normativa reguladora de l'Observatori de Dret Civil Valencià, adquireixen la condició de membres d'aquest òrgan col·legiat les persones següents:  
a) Manuel Alcaraz Ramos, com a president, en la seua condició de titular de la conselleria amb competències en matèria de foment de l'autogovern i desenvolupament estatutari.  
b) Zulima Pérez Seguí, com a vicepresidenta, en la seua condició de titular de la secretaria autonòmica a què corresponen les funcions en matèria de foment de l'autogovern i desenvolupament estatutari dins de la conselleria que exerceix les esmentades competències.  
c) M.ª José Rodríguez Blasco, com a vicepresidenta, en la seua condició de titular de la Direcció General de l'Advocacia General de la Generalitat.  
d) Josep Ochoa Monzó, com a vicepresident, en la seua condició de titular de l'òrgan directiu a què corresponen les funcions de direcció i gestió de les polítiques de la Generalitat destinades al desenvolupament de l'autogovern i recuperació del dret foral civil Valencià, dins de la conselleria que exerceix les competències en matèria de foment de l'autogovern i desenvolupament estatutari.  
e) Vicente Domínguez Calatayud, com a coordinador, en la seua condició de coordinador de la Comissió de Codificació Civil Valenciana.  
f) Alfonso Puncel Chornet, com a secretari, en la seua condició de secretari general de la Comissió de Codificació Civil Valenciana.  
g) I els següents vocals:  
Yolanda Bustos Moreno, en representació de la Universitat d'Alacant.  
Luis Martínez Vázquez de Castro, en representació de la Universitat Jaume I de Castelló.  
Purificación Cremades García, en representació de la Universitat Miguel Hernández d'Elx.  
Jesús Estruch Estruch, en representació de la Universitat de València.  
Juan Bataller Grau, en representació de la Universitat Politècnica de València.  
Vicente Ortega Llorca, en representació del Tribunal Superior de Justícia de la Comunitat Valenciana.  
Enrique Fliquete Lliso, en representació del Consell Jurídic Consultiu de la Comunitat Valenciana.  
Josefa Frau Ribes, en representació del Consell Valencià de Cultura.  
  
Ramón Ferrer Navarro, en representació de l'Acadèmia Valenciana de la Llengua.  
Manuel Ruiz Ortega, en representació del Tribunal de les Aigües de l'Horta de València.  
Juan Manuel Llopis Giner, en representació del Deganat Autonòmic dels Registradors de la Propietat, Mercantils i de Béns Mobles de la Comunitat Valenciana del Col·legi Nacional de Registradors de la Propietat, Mercantils i de Béns Mobles d'Espanya.  
Manuel Ángel Rueda Pérez, en representació del Col·legi Notarial de València.  
Jesús Salvador Muñoz Carrasquer, en representació del Consell Valencià de Col·legis d'Advocats.  
María del Carmen Vidal Maestre, en representació del Consell Valencià de Procuradors.  
José Vicente Morata Estragués, en representació del Consell de Cambres Oficials de Comerç, Indústria i Navegació de la Comunitat Valenciana.  
Francesc Gamero Lluna, en representació de la Vicepresidència del Consell i Conselleria d'Igualtat i Polítiques Inclusives.  
José García Añón, en representació de la Conselleria de Justícia, Administració Pública, Reformes Democràtiques i Llibertats Públiques.  
Rogelio Llanes Ribas, en representació de la Conselleria d'Agricultura, Medi Ambient, Canvi Climàtic i Desenvolupament Rural.  
Mar Esquembre Valdés i Ana Isabel Marrades Puig, com a juristes de reconegut prestigi.  
Rosa Torrijos Ginestar, com a experta en temes agraris.  
  
Segon  
Queden sense efecte la Resolució de 17 de febrer de 2012, del conseller de Governació, per la qual es determina la composició de l'Observatori de Dret Civil Valencià, i l'apartat segon de cada una de les següents resolucions per les quals es va modificar l'esmentada composició: Resolució de 22 de novembre de 2012, del conseller de Governació, en qualitat de president de l'Observatori de Dret Civil Valencià; i Resolucions de 20 de febrer de 2013, 30 d'octubre de 2013 i 31 de gener de 2014, del conseller de Governació i Justícia, en qualitat de president de l'Observatori de Dret Civil Valencià.  
  
  
Tercer  
D'acord amb el que disposa l'article 22.3 del Decret 218/2007, de 26 d'octubre, del Consell, pel qual s'aprova el Reglament de la Comissió de Codificació Civil Valenciana i el seu òrgan assessor, l'Observatori de Dret Civil Valencià, el mandat dels membres d'aquest últim, excepte renúncia, cessament o revocació, tindrà una vigència de quatre anys, i podrà ser renovat per períodes de la mateixa duració per mitjà de renovació expressa.  
  
Quart  
La present resolució es publicarà en el Diari Oficial de la Comunitat Valenciana i produirà efectes des del dia 22 de febrer de 2016.  
  
València, 18 d'abril de 2016.- El conseller de Transparència, Responsabilitat Social, Participació i Cooperació: Manuel Alcaraz Ramos.